  Туспуктэм: vk.com (Денис Клявер) Наталия Сильвестрова 8-тӥ пӧсьтолэзе Ижын Семьялэсь, яратонлэсь но осконлыклэсь нуналзэ пусъёзы. Карын улӥсьёсты но куноосты кырӟась, «Чай вдвоём» группалэн азьло солистэз Денис Клявер ӟечкылалоз. Со сярысь кар администрацилэн пресс-службаез ивортӥз. Артист Киров нимо паркын «Когда ты станешь большим», «Не такая, как все», «Необыкновенная» но мукет кырӟанъёссэ быдэстоз. Концерт 20 часын кутскоз Семьялэн, яратонлэн но осконлыклэн нуналэзлы сӥзем программа валтӥсь сцена вылын 14 часыен 18 часозь ортчоз, парклэн аллеяосыз семьяослы мастер-классъёс, интерактивной но спорт площадкаос, туспуктон зонаос но нылпиослы позыръяськон радъялозы. 19 часын программа фан-зонаын азьланьтӥськоз. Отын кузьымъёсын розыгрыш ортчоз, Ижкарыс кырӟась Антон Францев кырӟанъёсыныз мылкыд сётоз. Тодэ вайытом, 2022-тӥ арын Семьялэн, яратонлэн но осконлыклэн нуналаз «На-На» группа калыкез шулдыртӥз. Тегъёс: семья Мерлык праздникъёс Ижкар Удмуртия  